sukhrobnurali/uzbek-legal-corpus huggingface dataset:
Muhammad Rizo Erniyozbek oʻgʻli - Ogahiy tavalludining 190 yilligini nishonlash toʻgʻrisida
(resolution, 2021-02-22)

Xalqimizning milliy madaniyati, maʼnaviyati va maʼrifati taraqqiyotiga ulkan hissa qoʻshgan atoqli shoir, tarixnavis, tarjimon, davlat arbobi Muhammad Rizo Erniyozbek oʻgʻli - Ogahiyning adabiy-ilmiy merosini yanada keng targʻib qilish maqsadida Vazirlar Mahkamasi qaror qiladi: 1. Oʻzbekiston Fanlar akademiyasi, respublika “Maʼnaviyat va maʼrifat” jamoatchilik markazi, Oʻzbekiston Yozuvchilar uyushmasi va Xorazm viloyati hokimligining 1999-yilda respublikamizda Muhammad Rizo Erniyozbek oʻgʻli - Ogahiy tavalludining 190 yilligini keng nishonlash haqidagi taklifi qabul qilinsin. Ogahiy tavalludining 190 yilligiga tayyorgarlik koʻrish va uni oʻtkazish boʻyicha respublika tashkiliy qoʻmitasi tarkibi ilovaga muvofiq tasdiqlansin. Tashkiliy qoʻmita tegishli vazirliklar, idoralar, tashkilotlar bilan birgalikda bir oy muddatda yubileyga tayyorgarlik koʻrish, uni oʻtkazish tadbirlari rejasini ishlab chiqsin va amalga oshirishga kirishsin. 2. Oʻzbekiston Fanlar Akademiyasi: Xorazm Maʼmun akademiyasi bilan birgalikda 1999-yil dekabr oyida “Sharq xalqlarining maʼnaviy-maʼrifiy taraqqiyotida Ogahiy adabiy-ilmiy merosining ahamiyati” mavzuida ilmiy-amaliy anjuman oʻtkazsin; Oʻzbekiston Respublikasi Davlat matbuot qoʻmitasi va tegishli vazirliklar bilan birgalikda 1998-1999-yillar davomida shoirning badiiy, ilmiy-tarixiy merosidan “Tanlangan asarlari”ni hamda Ogahiy haqidagi risola, maqolalar toʻplamini tayyorlasin va chop etsin. 3. Xorazm viloyati hokimligi Oʻzbekiston Respublikasi Madaniyat ishlari vazirligi, Oʻzbekiston Yozuvchilar uyushmasi, “Maʼnaviyat va maʼrifat” jamoatchilik markazi bilan birgalikda 1999-yil dekabr oyida Urganch shahrida Ogahiy yubileyiga bagʻishlangan tantanalarni tashkil qilsin va oʻtkazsin. 4. Xorazm viloyati hokimligi Oʻzbekiston Respublikasi Madaniyat ishlari vazirligi hamda tegishli idoralar bilan birgalikda mahalliy budjet va homiylarning mablagʻlari hisobiga Ogahiy nomi bilan ataluvchi majmua tarkibiga kirgan inshootlarni, jumladan, Xiva tumanidagi shoir maqbarasini, muzey hamda bogʻini taʼmirlash, yangi eksponatlar bilan boyitish, obodonlashtirish ishlarini amalga oshirsin. 5. Oʻzbekiston pochta va telekommunikatsiyalar agentligi Ogahiy surati tasvirlangan pochta markalari, konvertlar chiqarishni tashkil etsin. 6. “Oʻzteleradio” kompaniyasi va boshqa ommaviy axborot vositalariga Ogahiyning oʻzbek adabiyoti va tarix ilmini rivojlantirishga qoʻshgan ulkan hissasi, hayot yoʻli aks etgan koʻrsatuvlar, eshittirishlar tashkil etish, maqolalar uyushtirish hamda shoir asarlari asosida videofilmlar yaratish topshirilsin. 7. Belgilab qoʻyilsinki, Ogahiy yubileyini oʻtkazish bilan bogʻliq xarajatlar vazirliklar va idoralarning rejadagi oʻz, mahalliy budjet va homiylar mablagʻlari hisobiga qoplanadi. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
1999 - 2005 YILLARDA AKADEMIK LITSEYLAR VA KASB-HUNAR KOLLEJLARINING MODDIY-TEXNIKA BAZASINI RIVOJLANTIRISh HAMDA MABLAGʻ BILAN TAʼMINLASh DASTURI TOʻGʻRISIDA
(resolution, 2021-02-22)

5. Vazirliklar, idoralar, korporatsiyalar, konsernlar, uyushmalar, korxonalar va tashkilotlar oʻz mablagʻlari va jalb qilingan mablagʻlar hisobiga: akademik-litseylar va kasb-hunar kollejlarining moddiy-texnika bazasini rivojlantirish va mablagʻ bilan taʼminlash mintaqaviy dasturlariga muvofiq oʻz balansidagi oʻrta maxsus va hunar-texnika taʼlim muassasalarini qayta ixtisoslashtirsinlar. 7. Belgilansinki, akademik litseylar va kasb-hunar kollejlarini zamonaviy asbob-uskunalar bilan toʻliq jihozlash moliyaviy resurslarning topilishiga qarab bosqichma-bosqich amalga oshiriladi. 10. Qoraqalpogʻiston Respublikasi Vazirlar Kengashi, viloyatlar hokimliklari qishloq xoʻjaligi sohasidagi kasb-hunar kollejlarini tajriba xoʻjaliklari va yordamchi xoʻjaliklar tashkil etish uchun kamida 20 gektar yer maydoni bilan taʼminlasinlar.
JISMONIY SHAXSLARNING XORIJIY VALYUTADAGI OMONATLARINI RAGʻBATLANTIRISH BOʻYICHA CHORA-TADBIRLAR TOʻGʻRISIDA
(decree, 2020-08-01)

Respublika valyuta bozorining bundan buyon ham erkinlashuvini taʼminlash, fuqarolarning valyuta omonatlarini ochishga boʻlgan manfaatdorligini oshirish, bank xizmatlarining xalqaro amaliyot talablariga mos zamonaviy turlarini rivojlantirish maqsadida: 3. Respublikaning tijorat banklariga: omonatchilarga erkin muomaladagi valyuta omonatlarini saqlash va ularni hech bir shartsiz qaytarib berish hamda omonat hisobidagi valyutaga qoʻshiladigan foizlarni toʻlash boʻyicha tegishli kafolatlar berish; jismoniy shaxslarning erkin muomaladagi valyutadagi omonatlari boʻyicha oʻzaro foydali shartlardagi foiz stavkalarining yangi, oshib boradigan shkalalarini joriy etish; amaldagi qonunchilikka binoan, shaxsiy omonatlar, ular boʻyicha amalga oshiriladigan operatsiyalar bankda sir saqlanishiga qatʼiy rioya qilinishini taʼminlash; erkin muomaladagi valyutada omonatlar ochishning qulayligi va foydali ekanligini aholiga yetkazish maqsadida zarur tushuntirish ishlari va reklama tadbirlarini oʻtkazishni tashkil etish tavsiya qilinsin. 4. Oʻzbekiston Respublikasi Prokuraturasi, Davlat soliq qoʻmitasi va boshqa huquqni muhofaza qiluvchi organlar qonunda belgilangan tartibda rezident va norezidentlarning omonatlari hamda bu omonatlar boʻyicha oʻtkazilgan operatsiyalar xususida omonat sirining ochilishiga olib keladigan gʻayriqonuniy axborot olishga urinishlarning oldini olsin. 5. Oʻzbekiston Respublikasi Markaziy banki, Adliya vazirligi, Moliya vazirligi, Davlat bojxona qoʻmitasi, Davlat soliq qoʻmitasi bir oy muddat ichida amaldagi idoraviy-meʼyoriy hujjatlar va yoʻriqnomalarni mazkur Farmon talablariga muvofiqlashtirsin. 6. Mazkur Farmonning bajarilishini nazorat qilish Oʻzbekiston Respublikasi Bosh vaziri Oʻ. Sultonov va Oʻzbekiston Respublikasi Markaziy banki raisi F. Mullajonov zimmasiga yuklansin.
Harbiy va muqobil xizmatning belgilangan muddatlarini oʻtab boʻlgan shaxslarni Qurolli Kuchlar, chegara va ichki qoʻshinlar saflaridan zaxiraga boʻshatish va fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari, chegara va ichki qoʻshinlari saflaridan zaxiraga boʻshatilsin. 2. 1971 — 1980-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1998-yilning oktabr-noyabr oylarida muddatli harbiy va muqobil xizmatga chaqirilsin.
Vazirlar Mahkamasining “Oʻzbekiston Respublikasi bilan Xalqaro tiklanish va taraqqiyot banki oʻrtasida tuzilgan zayom toʻgʻrisidagi bitim doirasida paxtachilikni takomillashtirish loyihasini amalga oshirish haqida” 1995-yil 31-oktabrdagi 421-son qaroriga oʻzgartirish va qoʻshimchalar kiritish toʻgʻrisida
(resolution, 2021-02-22)

Vazirlar Mahkamasi qaror qiladi: Vazirlar Mahkamasining “Oʻzbekiston Respublikasi bilan Xalqaro tiklanish va taraqqiyot banki oʻrtasida tuzilgan zayom toʻgʻrisidagi bitim doirasida paxtachilikni takomillashtirish loyihasini amalga oshirish haqida” 1995-yil 31-oktabrdagi 421-son qaroriga quyidagi oʻzgartirish va qoʻshimchalar kiritilsin: a) 1-band quyidagi mazmundagi xatboshi bilan toʻldirilsin: “Oʻzbekiston Respublikasi Makroiqtisodiyot va statistika vazirligi hamda Qishloq va suv xoʻjaligi vazirligining Markaziy Osiyo Urugʻchilik Kompaniyasini loyiha qatnashchisi sifatida kiritish toʻgʻrisidagi taklifiga rozilik berilsin”; b) 4-ilova Markaziy Osiyo Urugʻchilik Kompaniyasi ishtirokidagi loyihani amalga oshirishga jalb qilinayotgan urugʻchilik xoʻjaliklarining ilovaga muvofiq roʻyxati bilan toʻldirilsin. Sirdaryo viloyati Sayxunobod tumani: Sultonov nomidagi T. Gʻulomov nomidagi “Shoʻroʻzak” “Birlashgan” Boyovut tumani: “Boyovut-1” Toshkent viloyati Chinoz tumani: Oxunboboyev nomidagi “Oʻzbekiston” S. Rahimov nomidagi
OʻZBEKISTON RESPUBLIKASI MARKAZIY SAYLOV KOMISSIYASI FAOLIYATINI TASHKIL ETISH MASALALARI TOʻGʻRISIDA
(resolution, 2020-12-14)

“Oʻzbekiston Respublikasi Markaziy saylov komissiyasi toʻgʻrisida”gi Oʻzbekiston Respublikasi Qonunini hamda Oʻzbekiston Respublikasi Oliy Majlisining “Oʻzbekiston Respublikasi Markaziy saylov komissiyasini tuzish toʻgʻrisida” 1998-yil 29-avgustdagi 676-1-son qarorini, shuningdek, saylovlarga tayyorgarlik koʻrish va ularni oʻtkazish bilan bogʻliq masalalarni samarali hal etish uchun Vazirlar Mahkamasi qaror qiladi: 1. Oʻzbekiston Respublikasi Markaziy saylov komissiyasini joylashtirish uchun unga Toshkent shahar, Xalqlar doʻstligi maydoni, 1-uydagi maʼmuriy binoning birinchi qavati berilsin. 4. Oʻzbekiston Respublikasi Moliya vazirligi (J. Sayfiddinov): Markaziy saylov komissiyasi faoliyatini mablagʻ bilan taʼminlash va uni zarur tashkiliy va kompyuter texnikasi, ofis va maxsus mebel, boshqa anjomlar bilan jihozlash uchun tegishli mablagʻlar; 3 ta yengil avtomobil va ikkita mikroavtobusga limit ajratsin. 5. Oʻzbekiston pochta va telekommunikatsiyalar agentligi Markaziy saylov komissiyasini telefon va telefaks, shu jumladan, hukumat telefon aloqasi bilan taʼminlasin. 7. Markaziy saylov komissiyasi Oʻzbekiston Respublikasi qonunlari va Oliy Majlis tomonidan qabul qilinadigan boshqa hujjatlar, Oʻzbekiston Respublikasi Prezidentining farmonlari, Hukumat qarorlari, davlat hokimiyati mahalliy organlarining qarorlari, Oʻzbekiston Respublikasining davlatlararo shartnoma va boshqa majburiyatlari bir nusxada majburiy ravishda yuboriladigan tashkilotlar roʻyxatiga kiritilsin. 8. Toshkent shahar hokimligi (K. Toʻlaganov) Markaziy saylov komissiyasining boshqa shaharlardan kelgan, doimiy asosda ishlaydigan aʼzolari yashashlari uchun 3 ta xizmat kvartirasi ajratsin.
AXBOROT FAOLIYAT VA MAʼLUMOTLAR UZATIShNI TAKOMILLAShTIRISh VA SAMARADORLIGINI OShIRISh BOʻYIChA IDORALARARO MUVOFIQLAShTIRISh KOMISSIYASI TARKIBIGA QOʻShIMChA KIRITISh TOʻGʻRISIDA
(resolution, 2000-04-19)

“Axborotlashtirish toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: Oʻzbekiston Respublikasi Fan va texnika davlat qoʻmitasi raisining birinchi oʻrinbosari Usmonov Timurbek Bekmurodovich Oʻzbekiston Respublikasi Vazirlar Mahkamasining 1998-yil 10-iyuldagi 293-son qarori bilan tashkil etilgan Axborot faoliyati va maʼlumotlar uzatishni takomillashtirish va samaradorligini oshirish boʻyicha idoralararo muvofiqlashtirish komissiyasi tarkibiga kiritilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Birjadan tashqari valyuta bozorini yanada rivojlantirish va erkinlashtirish chora-tadbirlari toʻgʻrisida” 1998-yil 1-iyuldagi PF-2010-son Farmonining 7-bandini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining quyidagi qarorlariga oʻzgartirishlar kiritilsin: b) Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 1997-yil 17-iyundagi 310-son qarori 1-bandining “b” kichik bandi oʻz kuchini yoʻqotgan deb hisoblansin.
OʻSIMLIK YoGʻIGA AKSIZ SOLIGʻI STAVKALARI TOʻGʻRISIDA
(resolution, 2022-07-22)

Respublika ichki isteʼmol bozorini oʻsimlik yogʻi bilan barqaror toʻldirishni taʼminlash maqsadida Vazirlar Mahkamasi qaror qiladi: 1. Belgilab qoʻyilsinki, 1998-yil 1-oktabrdan boshlab oʻsimlik yogʻi uchun aksiz soligʻi: Oʻzbekiston Respublikasida ishlab chiqariladigan paxta yogʻi (sanoat maqsadlarida foydalaniladigan yogʻ bundan mustasno) uchun uni hisoblashning amaldagi tartibini saqlab qolgan holda 65 foizli stavka boʻyicha undiriladi; Oʻzbekiston Respublikasi hududiga olib kelinadigan uchun tovar boj qiymatining 20 foizi miqdoridagi stavka boʻyicha undiriladi. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “1998-yilda Oʻzbekiston Respublikasining asosiy makroiqtisodiy koʻrsatkichlari prognozi va Davlat budjeti toʻgʻrisida” 1997-yil 5-dekabrdagi 540-son qaroriga 14-1-ilovaning oʻsimlik yogʻiga oid qismi; Oʻzbekiston Respublikasi Vazirlar Mahkamasining “Importni tariflar bilan boshqarish chora-tadbirlari toʻgʻrisida” 1998-yil 24-fevraldagi 80-son qaroriga 2-ilovaning oʻsimlik yogʻiga oid qismi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining Oʻrinbosari B.S. Hamidov zimmasiga yuklansin.
BOZORLARDA SIFATSIZ OZIQ-OVQAT TOVARLARI SOTILISHINI BARTARAF ETISH CHORA-TADBIRLARI TOʻGʻRISIDA
(resolution, 2024-08-16)

Isteʼmolchilar huquqlari himoya qilinishini taʼminlash, sertifikatlanmagan, saqlash muddati oʻtib ketgan, isteʼmol qilish uchun yaroqsiz boʻlgan oziq-ovqat mahsulotlari sotilishining oldini olish, aholi salomatligiga zarar yetkazilishiga yoʻl qoʻymaslik, shuningdek oziq-ovqat tovarlari savdosini tashkil etishda tartib oʻrnatish yuzasidan qoʻshimcha chora-tadbirlar koʻrish maqsadida Vazirlar Mahkamasi qaror qiladi: 1. Belgilab qoʻyilsinki, 1998-yil 10-sentabrdan boshlab, mulkchilik shakllaridan qatʼi nazar, yuridik va jismoniy shaxslar tomonidan un, qand-shakar, mol yogʻi, margarin, quruq sut, bolalar oziq-ovqati, choy, makaron va qandolatchilik mahsulotlari, goʻsht, baliq va meva-sabzavot konservalari, pishloq, kolbasa mahsulotlari, alkogolsiz ichimliklar bilan chakana savdo qilish, zarur asbob-uskunalar bilan jihozlangan, muvofiqlik va sifat sertifikatlari, tayyorlangan sanasi va yaroqlilik muddatlari, narxnomalar, tovarlarni saqlash va sotish uchun sanitariya shart-sharoitlari, amaldagi qonun hujjatlarida belgilangan boshqa talablar mavjud boʻlishini nazarda tutuvchi savdo qoidalariga albatta rioya qilingan holda faqat turgʻun savdo korxonalari orqali amalga oshiriladi. Bunda aholiga oʻsimlik yogʻi, alkogol va tamaki mahsulotlarini sotish faqat yuridik shaxs shaklidagi chakana savdo tashkilotlari tomonidan nazorat-kassa apparatlari va toʻlovlarni bank plastik kartochkalaridan qabul qilish terminallari bilan jihozlangan turgʻun savdo shoxobchalari orqali amalga oshiriladi. 2. Mazkur qarorning 1-bandi bajarilishini taʼminlash uchun javobgarlik Oʻzbekiston Respublikasi Davlat soliq qoʻmitasiga va Ichki ishlar vazirligiga, Qoraqalpogʻiston Respublikasi Vazirlar Kengashiga, viloyatlar, shaharlar va tumanlar hokimliklariga yuklansin. Ushbu qarorning 1-bandi bajarilishi toʻgʻrisida 1998-yil 1-noyabrda maʼlumot berilsin. Mazkur qarorning 1-bandida koʻrsatib oʻtilgan shartlarga rioya qilinmaganda, shuningdek, tovarlar savdo qoidalari buzilgan holda sotilganda, ushbu tovarlar savdosi toʻxtatiladi, uning sotuvchilariga nisbatan amaldagi qonunlarga muvofiq qattiq maʼmuriy javobgarlik, qonunchilikda belgilangan tartibda tovarni olib qoʻyib keyinchalik uni musodara qilishgacha boʻlgan jazo choralari qoʻllaniladi. 3. Oʻzbekiston Respublikasi Vazirlar Mahkamasining “Oziq-ovqat mahsulotlarining ayrim turlarini sotishni tartibga solish yuzasidan qoʻshimcha chora-tadbirlar toʻgʻrisida” 1997-yil 29-iyuldagi 373-son qarorining 1-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Bosh vazirning oʻrinbosari M. 3. Usmonov, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari zimmasiga yuklansin.
Buyuk Britaniya bilan savdo‑iqtisodiy hamkorlik boʻyicha idoralararo kengash toʻgʻrisida
(resolution, 1998-12-14)

Buyuk Britaniya va Oʻzbekiston Respublikasi oʻrtasidagi oʻzaro manfaatli savdo iqtisodiy hamkorlikni yanada faollashtirish maqsadida Vazirlar Mahkamasi qaror qiladi: 2. Oʻzbekiston Respublikasi Tashqi iqtisodiy aloqalar vazirligiga britan tomoni bilan kelishgan holda idoralararo kengash doirasida hamkorlikni faollashtirish boʻyicha takliflar tayyorlash topshirilsin. 3. Idoralararo kengash 1998-yil toʻrtinchi choragida Oʻzbekiston Britaniya Savdo sanoat kengashining navbatdagi yigʻilishini oʻtkazish masalasini koʻrib chiqsin. 4. 1995-yil 13-fevraldagi 49 son qaroriga ilova oʻz kuchini yoʻqotgan deb hisoblansin. 5. Mazkur qaror ijrosini nazorat qilish Oʻzbekiston Respublikasi Bosh vaziri oʻrinbosari B.S. Hamidov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1998-09-02)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumati bilan Tojikiston Respublikasi Hukumati oʻrtasida sogʻliqni saqlash sohasida hamkorlik toʻgʻrisidagi Bitim; 1998-yil 4-yanvar kuni Toshkent shahrida imzolangan Oʻzbekiston Respublikasi Hukumati bilan Tojikiston Respublikasi Hukumati oʻrtasida madaniyat va gumanitar sohada hamkorlik toʻgʻrisidagi Bitim. 2. Bosh vazir oʻrinbosari A.A.Azizxoʻjayev va tashqi ishlar vaziri mazkur xalqaro shartnomalarda nazarda tutilgan Oʻzbekiston Respublikasi majburiyatlarining oʻz vaqtida bajarilishini ustidan nazoratni taʼminlasin.
“EL-YuRT HURMATI” ORDENINI TAʼSIS ETISh TOʻGʻRISIDA
(law, 2021-04-21)

Oʻzbekiston Respublikasi Oliy Majlisi qaror qiladi: 1. “El-yurt hurmati” ordeni taʼsis etilsin. 2. “El-yurt hurmati” ordeni toʻgʻrisidagi Nizom tasdiqlansin (ilova qilinadi). 3. “El-yurt hurmati” ordenining tavsifi tasdiqlansin (ilova qilinadi). 4. 1995-yil 22-dekabrda qabul qilingan “Davlat mukofotlari toʻgʻrisida”gi Oʻzbekiston Respublikasi Qonunining 11-moddasi (Oʻzbekiston Respublikasi Oliy Majlisining Axborotnomasi, 1995-yil, № 12, 266-modda; 1996-yil № 5-6, 63-modda; № 9, 120-modda) “Buyuk xizmatlari uchun” ordeni” degan soʻzlardan soʻng “El-yurt hurmati” ordeni” degan soʻzlar bilan toʻldirilsin. 1. “El-yurt hurmati” ordeni bilan mamlakat mustaqilligini, uning iqtisodiy qudratini mustahkamlashga, milliy maʼnaviyatni, madaniyatni yuksaltirishga katta hissa qoʻshgan, oʻz mehnati, ilmiy, jamoat ishi, mehnatsevarligi va vatanparvarligi bilan jamoatchilikning izzat-hurmatiga sazovor boʻlgan Oʻzbekiston Respublikasi fuqarolari mukofotlanadilar. “El-yurt hurmati” ordeni bilan Oʻzbekiston Respublikasi fuqarosi boʻlmagan shaxslar ham mukofotlanishlari mumkin. 2. “El-yurt hurmati” ordeni bilan mukofotlashga taqdim etish, mukofotlash va uni topshirish “Davlat mukofotlari toʻgʻrisida”gi Oʻzbekiston Respublikasi Qonunida nazarda tutilgan tartibda amalga oshiriladi. 3. “El-yurt hurmati” ordeni bilan mukofotlangan shaxslar bazaviy hisoblash miqdorining ellik karrasi miqdorida bir yoʻla pul mukofotini oladilar. “El-yurt hurmati” ordeni bilan taqdirlangan shaxslar qonunchilikda belgilangan imtiyozlardan foydalanadilar. 4. “El-yurt hurmati” ordeni koʻkrakning chap tomoniga taqib yuriladi. 5. “El-yurt hurmati” ordeni bilan vafotidan keyin mukofotlangan taqdirda orden, mukofotlash toʻgʻrisidagi hujjat va bir yoʻla pul mukofoti mukofotlanganning oilasiga topshiriladi. “El-yurt hurmati” ordeni 1 mikron qalinlikdagi tilla qoplangan 925 probali kumushdan tayyorlanadi, u ikki yoqlama nurlar taraluvchi sakkiz qirrali yulduz shaklida boʻladi. Yulduz burchaklari orasida moviy rangdagi shaffof emal qoplangan, taraluvchi nur tutamlari joylashgan. Yulduzning qarama-qarshi qirralari oraligʻi 52 millimetr. Nurlarni oʻz ichiga olgan doira diametri — 49 millimetr. Ordenning markazida, doirada qizil rangli yoʻl bilan hoshiyalangan Registon arxitektura majmui tasvirlangan. Uning orqasida, fon bilan berilgan, rangli emal qoplangan vodiylar va togʻlar, ular uzra esa moviy osmon fonida chiqib kelayotgan quyosh tasvirlangan. Butun tasvir shaffof emal bilan qoplangan boʻlib, u tasvir uzra yarim doira segmentini tashkil etadi. Tasvir atrofi aylana bilan hoshiyalangan boʻlib, aylananing yuqori qismida, oq fonda “EL-YURT HURMATI” degan yozuv, aylananing pastki qismida yashil shaffof emal bilan qoplangan dafna novdasi joylashgan. Orqa tomonining pastki qismida ordenning tartib raqami 1 millimetr kattalikdagi botiq shrift bilan yozigʻliq. Orden Oʻzbekiston Respublikasining Davlat bayrogʻi ranglaridagi shoyi lenta sirilgan qadagʻichga halqa va ilmoqcha yordamida ulanadi.
OʻZBEKISTON RESPUBLIKASINING “OʻZBEKISTON IFTIXORI” FAXRIY UNVONINI TAʼSIS ETISh TOʻGʻRISIDA
(law, 2000-07-09)

Oʻzbekiston Respublikasi Oliy Majlisi qaror qiladi: 1. “Oʻzbekiston iftixori” faxriy unvoni taʼsis etilsin. 2. Oʻzbekiston Respublikasi 1996-yil 26-aprelda qabul qilingan “Oʻzbekiston Respublikasi faxriy unvonlari toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 64-modda; 1997-yil, № 2, 64-modda; 1998-yil, № 5-6, 114-modda) 1-moddasi “Oʻzbekiston Respublikasi fan arbobi” degan soʻzlardan soʻng quyidagi mazmundagi xatboshi bilan toʻldirilsin: 3. Oʻzbekiston Respublikasining 1996-yil 26-aprelda qabul qilingan “Oʻzbekiston Respublikasi faxriy unvonlari toʻgʻrisida”gi Qonuni bilan tasdiqlangan Oʻzbekiston Respublikasining faxriy unvonlari toʻgʻrisidagi Nizom “Oʻzbekiston Respublikasi fan arbobi” faxriy unvoni toʻgʻrisidagi matndan soʻng quyidagi mazmundagi xatboshi bilan toʻldirilsin: “Oʻzbekiston iftixori” faxriy unvoni jahon chempionatlarida, Olimpiya oʻyinlarida va shularga teng jahon sport anjumanlarida gʻoliblik — chempionlik unvoniga erishgan hamda oʻz yutuqlari bilan Vatan obroʻsini, shoni va shuhratini ulugʻlashga koʻmaklashgan Oʻzbekiston Respublikasi fuqarolariga beriladi”.
TERI, MOʻYNA XOM AShYoSI VA QORAKOʻL TAYYORLAShNI VA ULARNI RESPUBLIKADAN TAShQARIGA OLIB ChIQIB KETIShNI TARTIBGA SOLISh TOʻGʻRISIDA
(resolution, 2022-07-22)

Respublika korxonalarida tayyorlanayotgan teri, moʻyna xomashyosi va qorakoʻlni yanada toʻliq qayta ishlash maqsadida va Oʻzbekiston Respublikasi Prezidentining “Teri, moʻyna xomashyosi va qorakoʻl eksportini tartibga solish toʻgʻrisida”gi Farmoniga muvofiq Vazirlar Mahkamasi qaror qiladi: 3. Tayyorlanayotgan xomashyoni raqobatbardosh mahsulot qilib yanada chuqurroq qayta ishlash uchun shart-sharoitlar yaratish maqsadida “Oʻzbekyengilsanoat” davlat uyushmasi, Oʻzbekiston Respublikasi Qishloq va suv xoʻjaligi vazirligi, Oʻzbekbirlashuv, “Mahalliy sanoat” hududiy aksiyadorlik kompaniyalari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki oy muddatda koʻrsatib oʻtilgan xomashyoni qayta ishlovchi mavjud ishlab chiqarish quvvatlarini qayta roʻyxatdan oʻtkazsinlar, ulardan samarali foydalanish, ularni texnika bilan qayta jihozlash, shu jumladan xorijiy investitsiyalarni jalb etgan holda qayta jihozlash chora-tadbirlarini belgilasinlar. 5. Oʻzbekiston Respublikasi Vazirlar Mahkamasining “Oʻzbekiston tovar-xomashyo birjasida savdoni yanada rivojlantirish chora-tadbirlari toʻgʻrisida” 1996-yil 20-sentabrdagi 329-son qaroriga 1-ilovadan 5-band chiqarib tashlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov va Oʻzbekiston Respublikasi Bosh vazirining oʻrinbosari M .Z. Usmonov zimmasiga yuklansin.